Nil Likoshin
Nil Sergeyevich Likoshin (1860—1922) – Turkiston oʻlkasini tadqiq etgan rus sharqshunosi; asli harbiy, Turkiston general-gubernatorligi maʼmuriyati tizimida bir qancha masʼul lavozimlarda ishlagan. 1917-yil yanvar da isteʼfoga chiqqan. 1918—1920-yillarda Toshkentdagi Turkiston xalq universitetida etnografiya va turkiy tillardan dars bergan. Etnologik-arxeologik kuzatishlar olib borgan. Ilmiy oʻlkashunoslikka oid 800 ga yaqin maqola va risolalar yozgan. Likoshinning „Yarim umr Turkistonda“ kitobi Turkiston xalqlarining etnologiyasiga oid muhim manba sanaladi. Sharq olimlarining koʻplab asarlarini arab va oʻzbek tilidan rus tiliga tarjima qilgan.